Joe Biden
Joseph Robinette "Joe" Biden, Jr. , naipasngay idi Nobiembre 20, 1942 ket isu ti maika-47 ken agdama nga Bise-Presidente ti Estados Unidos. Maysa a Demokrata, ken senador ti Estados Unidos iti Estado iti Delaware manipud idi Enero 3, 1973 aginggana idi nagbabawi idi Enero 15, 2009, a sumaganad iti pinaka-butos na a kas Bise Presidente.
Ni Biden ket naipasngay idiay Scranton, Pennsylvania ken nagyan idi idiay iti sangapulo a tawen sakbay nga immalis idiay Delaware. Nagbalin nga abogado idi 1969, ken nabutusan a hunta iti probinsiya idi 1970. Ni Biden ket immuna a nabutusan iti Senado idi 1972 ken nagbalin a maika-innem a kaubingan a senador iti pakasaritaan ti Estados Unidos. Nabutusan iti Senado iti innem a beses, isu idi ti maika-uppat a kalakayan a senator sakbay nga nagbabawi, ken isu ti maika-15 ti kinabayag na nga nagserbi iti pakasaritaan ti pinag-senador. Ni Biden ket nabayag a kameng ken nakatugaw idi iti Komite ti Relasyon iti Sabsabali a Pagilian. Napigsa isuna nga nagtulong ti pinagipan dagiti Militar ti Estados Unidos idiay Gubat ti Bosnia. Nag-kuntra met isuna iti Gubat ti Look idi 1991. Pinaboran na ti nagbutos iti Resolusyon ti Gubat iti Iraq idi 2002, ngem isu met laeng idi ti nangibaga ti resolusyon ti pnagibaliw ti estrategia iti dayta a gubat. Isuna ket nagtugaw iti Komite iti Senado a Judicial. Nagtugaw pay idi iti Komite a Judicial iti pinagbutos kenni Robert Bork ken Clarence Thomas iti Kangatuan a Korte ti Estados Unidos.
Namindua a napaay ti pinagtaray na nga agbalin a Demokrata a Presidente idi 1988 ken 2008, nasapa a nagbabawi kadagiti namidua a pinagtaray na. Isuna ti pinili ni Barack Obama nga agtaray a kas Demokrata a Bise Presidente idi 2008 a pinagbutos iti presidennte idiay Estados Unidos. Ni Biden ket isu ti immuna a Romano Katoliko ken isu pay ti immuna a naggapu iti Delaware a nagbalin a Bise Presidente ti Estados Unidos.
Ti nasapa a pinagbiag ken edukasyon[urnosen | urnosen ti taudan]
Ni Biden ket naipasngay idiay Scranton, Pennsylvania, anak ni Joseph Robinette Biden Sr. (1915–2002)[1] ken ni Catherine Eugenia "Jean" Finnegan (1917–2010).[2] Isu ti kinaunaan kadagiti annak da iti Katoliko a pamilya, iti patneng a Irlanda ken Ingles (nga addaan ti ramut da idiay Probinsiya ti Londonderry).[3][4][5] Ni apong na a baket manipud kenni tatang na, a ni Mary Elizabeth Robinette, ket naggapu iti pamilya a patneng a Franses ken inasawa na ni Joseph H. Biden.[6] Adda dua a kabsat na a lalaki, James Brian Biden ken ni Francis W. Biden, ken adda met kabsat na a babai, ni Valerie (Biden) Owens.[7] Ti apong na, a ni Edward F. Blewitt, ket kameng iti Senado iti Estado iti Pennsylvania.[8]
Dagiti nagibasaran[urnosen | urnosen ti taudan]
- ^ "Joseph Biden Sr., 86, father of the senator" (masapul ti agbayad). The Philadelphia Inquirer. Septiembre 3, 2002. p. B4.
- ^ Chase, Randall (Enero 9, 2010). "Vice President Biden's mother, Jean, dies at 92". WITN-TV. Associated Press. Naala idi Enero 11, 2011.
- ^ "Profile: Joe Biden". BBC News. Agosto 23, 2008. Naala idi Oktubre 24, 2008.
- ^ "Number two Biden has a history over Irish debate". The Belfast Telegraph. Nobiembre 9, 2008. Naala idi Enero 22, 2008.
- ^ Mauriello, Tracie (Agosto 24, 2008). "In Scranton, celebration for local boy who made good". Pittsburgh Post-Gazette. Naala idi Hunio 15, 2011.
- ^ Witcover, Jules (2010). Joe Biden: A Life of Trial and Redemption. New York City: William Morrow. p. 6. ISBN 9780061791987.
- ^ "Joe Biden Biography". 4Biden.com – Joe Biden For President 2008. Naala idi Agusto 19, 2008.
- ^ Krawczeniuk, Borys (Agosto 24, 2008). "Remembering his roots". The Times-Tribune. Naala idi Enero 21, 2009.
zho_Hans ilo_Latn ilo_Latn ilo_Latn ilo_Latn ilo_Latn ilo_Latn eng_Latn eng_Latn ilo_Latn eng_Latn eng_Latn eng_Latn zho_Hans ilo_Latn